Sandy Graeser Haynes paintings: day twelve
"Big Red" 6 x 8 oil on panel
Posted by Sandy Graeser Haynes at 5:49 AM Groot vloedskade in Limpopo en Noordwes – praag.co.za — 20 jaar jonk!
Nooddienste werk onverpoosd in verskeie dele van Limpopo met talle mense wat in Warmbad (Bela Bela) deur die vloede geraak word.
In Ellisras (Lephalale) is noodsentrums ingerig om vloedgeteisterdes van hulp te voorsien.
Dele van die dorp is onder water nadat twee damwalle vroeër weens swaar reën meegegee het.
‘n Woordvoerder van die provinsiale Departement van Samewerkende Regering, Motupa Selomo, het die noodtoestand in die Waterberggebied naby Nylstroom en in die Capricorn-distrik in die Polokwane-omgewing as baie ernstig bestempel.
Selomo sê nooddienste is ook na mense in die Thabo Mbeki-gebied gestuur.
Motoriste word aangeraai om die N1 te gebruik en Warmbad (Bela Bela) te vermy.
Die R101 tussen Warmbad (Bela Bela) en Nylstroom (Modimolle) is onbegaanbaar. Dit is die die enigste pad in die omgewing wat gesluit is nie, aangesien talle paaie tans onbegaanbaar is.
‘n Woordvoerder vir die Moses Kotane plaaslike munisipaliteit in Noordwes sê twee kinders word ook vermis nadat vloedwater by Mogwase hulle vermoedelik meegesleur het.
Dit is nie bekend hoe oud die kinders is nie.
Ses brûe in die Madibeng plaaslike munisipaliteit het onder die oorstromings deurgeloop en vier het weggespoel by Klipgat, Maboloka en Jericho.
In Pretoria sal die soektog na drie kinders wat vroeër die week in Mamelodi vermoedelik deur vloedwater meegesleur is, ook hervat word.
Hulle het vermoedelik in ‘n stormwaterafvoerpyp, wat in die nabygeleë Moretele-rivier inloop, gespeel.
Die Kruger Nasionale Park het tien kampe weens oorstromings gesluit. Maar owerhede hou vol dat die wildtuin min gevaar of risiko’s vir toeriste inhou.
Die wêreldbekende park is hard getref deur die vloede. Verskeie paaie in die park sal gesluit bly.
Sommige riviere van beide Limpopo en Mpumalanga vloei deur die park na die naburige Mosambiek.
Toeriste het sedertdien verhuis na ander kampe.
Die swaar reënval gedurende die eerste tien dae van Maart het rekords in dele van die land gebreek, volgens die SA Weerdiens.
“Die noord-oostelike helfte van die land het meer as 100 persent van wat normaalweg vir die eerste 10 dae van Maart verwag word, ervaar,” het die klimaatinligting-eenheidbestuurder Elsa de Jager in ‘n verklaring gesê.
“Verder het Gauteng, Limpopo, Mpumalanga, sowel as dele van Noord-Wes, die Vrystaat en KwaZulu-Natal meer as 200 persent ondervind van wat normaalweg verwag word.”
Twaalf stede in Limpopo, Mpumalanga en Gauteng ervaar die swaarste reën in tien jaar of meer.
Skrywer Karin RoodtGepubliseer op 14 Maart 2014 14 Maart 2014 Kategorieë Nuus, Suider-AfrikaSleutelwoord Ellisras, Limpopo, Noordwes, Nylstroom, vloedskade
Vorige Vorige artikel: Betogers in Limpopo maak amok oor winkelsentrum
Volgende Volgende artikel: Aanranding van Nigeriër diplomatieke insident